62021CJ0286_INF
Euroopa Kohtu (kümnes koda) 28. aprilli 2022. aasta otsus –komisjon vs. Prantsusmaa (Piirmäärad – PM10)
(kohtuasi C‑286/21) (
1
)
Liikmesriigi kohustuste rikkumine – Keskkond – Direktiiv 2008/50/EÜ – Välisõhu kvaliteet – Artikli 13 lõige 1 ja XI lisa – Mikroosakeste (PM10) piirtasemete süstemaatiline ja püsiv ületamine teatavates Prantsusmaa piirkondades – Artikli 23 lõige 1 – XV lisa – Piirtasemete ületamise „võimalikult lühike“ periood – Asjakohased meetmed
1.
Liikmesriigi kohustuste rikkumise hagi – Vaidluse ese – Kindlaksmääramine kohtueelses menetluses – Kohandamine liidu õiguse muudatuse tõttu – Lubatavus – Tingimused
(ELTL artikkel 258; Euroopa Parlamendi ja nõukogu direktiiv 2008/50, artikli 13 lõige 1 ja XI lisa; nõukogu direktiiv 1999/30, artikkel 5 ja III lisa)
(vt punkt 38)
2.
Liikmesriigi kohustuste rikkumise hagi – Vaidluse ese – Kindlaksmääramine kohtueelses menetluses – Pärast põhjendatud arvamuse esitamist ilmnenud asjaolude arvessevõtmine – Tingimused – Esmaselt viidatud asjaoludega sama laadi ning sama käitumist kujutavad asjaolud
(ELTL artikkel 258)
(vt punkt 39)
3.
Keskkond – Õhusaaste – Välisõhu kvaliteet – Direktiiv 2008/50 – Inimeste tervise kaitseks ette nähtud piirtasemed – Süstemaatiline ja püsiv ületamine – Kohustuste rikkumine
(Euroopa Parlamendi ja nõukogu direktiiv 2008/50, artikli 13 lõige 1 ja XI lisa)
(vt punktid 41–48 ja resolutsiooni punkt 1)
4.
Keskkond – Õhusaaste – Välisõhu kvaliteet – Direktiiv 2008/50 – Inimeste tervise kaitseks ette nähtud piirtasemed – Mikroosakesed (PM10) – Ületamine – Tagajärjed – Liikmesriigi kohustus kehtestada kava piirtasemete ületamise kõrvaldamiseks – Tähtaeg – Asjakohaste ja tõhusate meetmete, mis tagaksid, et piirtasemete ületamise ajavahemik jääks võimalikult lühikeseks, võtmata jätmine – Kohustuste rikkumine
(Euroopa Parlamendi ja nõukogu direktiiv 2008/50, artikli 13 lõige 1 ja artikli 23 lõige 1, ning XI ja XV lisad)
(vt punktid 62–78 ja resolutsiooni punkt 1)
Resolutsioon
1.
Kuna Prantsuse Vabariik
–
ei ole alates 1. jaanuarist 2005 kuni 2019. aastani k.a taganud, et süstemaatiliselt ja püsivalt ei ületataks mikroosakeste (PM10) päevast piirtaset Priisi linnastu õhukvaliteeditsoonis (FR04A01/FR11ZAG01) ja 1. jaanuarist 2005 kuni 2016. aastani k.a tsoonis Martinique/Fort-de-France (FR39N10/FR02ZAR01), siis on Prantsuse Vabariik rikkunud kohustusi, mis tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikest 1 koostoimes direktiivi XI lisaga, ning
–
ei ole taganud, et õhukvaliteedi kavad näeksid asjakohased meetmed tagamaks, et see piirtasemete ületamise ajavahemik jääks võimalikult lühikeseks, siis on ta nendes kahes tsoonis alates 11. juunist 2010 rikkunud kohustusi, mis tulenevad direktiivi 2008/50 artikli 23 lõike 1 teisest lõigust koostoimes selle direktiivi XV lisaga.
2.
Mõista kohtukulud välja Prantsuse Vabariigilt.
(
1
)	ELT C 252, 28.6.2021.